

**ОУ „Любен Каравелов“, СУ „Д-р Петър Берон“ в гр. Свиленград и ОУ „Христо Ботев“ в с.Левка стартират изпълнението на съвместен проект „Превенция и недопускане на дискриминация в образователните институции“**

**Проект „Превенция и недопускане на дискриминация в образователните институции”**, се реализира съгласно Административен договор за предоставяне на безвъзмездна финансова помощ № BG05SFPR001-1.006-0002-C01 по Програма ,,Образование“ 2021-2027 г., Процедура за предоставяне на безвъзмездна финансова помощ BG05SFPR001-1.006 „Комплексни програми на общинско ниво за десегрегация на училищата, превенция на вторичната сегрегация и против дискриминацията (чрез прилагане на подхода ИТИ)“

**Проектът е на стойност 299 943,00 лв. със срок за изпълнение до 22.04.2027 г.**

Той е насочен към създаване на подкрепяща и приобщаваща училищна среда чрез прилагане на ефективни мерки за десегрегация, насърчаване на толерантността и преодоляване на стереотипите.

Дейностите по проекта обхващат трите партньорски училища: ОУ „Любен Каравелов" и ОУ „Христо Ботев“ с.Левка с висока концентрация на уязвими групи и СУ „Д-р Петър Берон" без концентрация на уязвими групи. Целта на проекта е да подобри качеството на образователната среда чрез прилагане на интегрирани мерки за десегрегация и приобщаване. Броят на учениците, които ще получат подкрепа е 75.

**Планираните дейности включват:**

• провеждане на информационни кампании и културни събития за повишаване на осведомеността и изграждане на доверие между участниците в образователния процес;

• обучения за 36 педагогически и непедагогически специалисти за работа в мултикултурна среда и прилагане на компетенции за демократична култура;

• мобилност и обмяна на опит на директори, учители и образователни медиатори;

• организация на спортни събития и допълнителна езикова подкрепа за ученици от маргинализирани групи с цел тяхното успешно включване в учебния процес.

 С изпълнението на тези дейности проектът ще допринесе за укрепване на социалните връзки, повишаване на толерантността и създаване на устойчива образователна среда, която насърчава равноправието и приобщаването.